stanford-oval/wikipedia huggingface dataset:
Ohjus
Ohjusten ohjausmekanismit

Ohjus voidaan ohjata kohteeseensa monin eri tavoin.
Varhaisimmat komento-ohjatut panssaritorjuntaohjukset (PST-ohjukset) perustuivat ampujan ohjaukseen ja ohjauskomentojen välittämiseen ohjukselle sen perästä kelalta purkautuvaa johtoa pitkin. Myöhemmät PST-ohjukset perustuvat optiseen kuituun ja radio-yhteyksiin, esimerkkinä yhdysvaltalainen TOW 2A/2B ja TOW-RF. Venäläinen Kornet-E puolestaan on säteenseuraaja eli se tarkkailee pyrstönsä ilmaisimella laser-säteen voimakkuutta pyrkien linjaan sen kanssa. Yhdysvaltalainen helikopterista laukaistava Hellfire hakeutuu kohteesta heijastuvaan laser-säteilyyn. Sekä venäläiset että yhdysvaltalaiset ovat ottaneet palveluskäyttöön myös tutkan säteilyyn hakeutuvia PST-ohjuksia, mutta niiden kalleuden vuoksi ne ovat muualla epäsuosiossa. Uusimmat PST-ohjukset ovat ”epäsuoria” eli ne voivat lukittua maaliinsa vasta laukaisun jälkeen, tällöin laukaisupaikan ei tarvitse olla näköyhteydessä kohteeseen. Esimerkkinä Falklandin sodassa tehty koe, jossa brittisotilaat valaisivat kannettavilla laser-laitteilla maalia, johon Harrier-hävittäjästä laukaistu ohjus hakeutui.
Ilmataistelu- (AAM, air-to-air missile) ja ilmatorjuntaohjuksissa (SAM, surface-to-air missile) on käytetty kohteen löytämiseen siitä lähtevää lämpösäteilyä tai tutkaohjausta. Lämpösäteilyä eli infrapunasäteilyä maalin seurannassa käyttäviä ohjuksia pyritään hämäämään pudottamalla lämpösäteilyä lähettäviä soihtuja. Kohteen löytävä tutka voi olla myös ohjuksen laukaisseessa lentokoneessa tai maassa, jolloin ohjauskomennot välitetään ohjukselle radiolinkillä. Varhainen yhdysvaltalainen Sparrow-ohjus hakeutui tutkan säteilyyn, jolloin maalia ”valaistiin” tutkalla valonheittimen tapaan. Myöhempi yhdysvaltalainen AMRAAM voi toimia myös itsenäisesti, tosin ulkoisen tutkan apu varmistaa osuman.
Risteilyohjuksissa voidaan käyttää maalin löytämiseen inertiapaikannusta, hahmon- tai maastontunnistusta tai satelliittipaikannusta. Esimerkkinä yhdysvaltalainen Tomahawk. Risteilyohjusten etuna on tarkkuus ja heikkoutena pieni taistelukärki sekä kallis hankintahinta.
Aiheesta muualla

Wikimedia Commonsissa on kuvia tai muita tiedostoja aiheesta .
Missile Encyclopaedia Britannica. Viitattu 13.10.2018.
Lappi, Ahti: Miten torjutaan ohjukset ja raketit? Helsingin Reservin Sanomat.  2/2015. Arkistoitu 14.10.2018. Viitattu 13.10.2018.
How do missiles work ? - Targeting, Guidance & Propulsion MechStuff. Viitattu 13.10.2018.
Laura Geggel: How Do Intercontinental Ballistic Missiles Work? Live Science.  30.11.2017. Viitattu 13.10.2018.
How Missiles Work HowStuffWorks. Viitattu 13.10.2018.
Tiwari, Ashish: How Do Guided Missiles Work? Science ABC.  2016. Viitattu 13.10.2018.
Saksalainen V2-ohjus.
Nostalgia canaglia

| ”Nostalgia canaglia” Al Bano & Romina Power |
| --- | --- | --- |

Singlen tiedot
 Albumilta: Sempre sempre
 A-puoli: ”Nostalgia canaglia”
 Julkaistu: 1987
 Tyylilaji: iskelmä
 Kesto: 03.25
muut singlet
|   | ”Nostalgia canaglia”  |   |
Nostalgia canaglia on italialaisen popduo Al Bano & Romina Powerin single vuodelta 1987. Sen sävelsivät ja sanoittivat  Vito Pallavicini, Willy Molco, Albano Carrisi, Romina Power ja Vito Mercurio. Singlen b-puolena on Carrisin, Pallavicinin ja Molcon teos "Caro amore". "Caro amore" oli julkaistu Al Bano & Romina Powerin studioalbumilla Sempre sempre vuonna 1986. "Nostalgia canaglia" sijoittui kolmanneksi San Remon musiikkifestivaaleissa 1987, ja se otettiin samaisen studioalbumin uuden painoksen avausraidaksi.
Albano Carrisin kertoman mukaan "Nostalgia canaglia" syntyi perhelomalla Kanariansaarilla. Melodia kehkeytyi perheen ajaessa autolla kohti merenrantaa ja se oli saatava pian talteen. Perhe suuntasi etsimään kauppaa, josta ostaa kasettinauhuri. Nauhuri löytyi ja melodia saatiin tallennettua.
Laulun sanoitus käsittelee nostalgiaa, kaipuuta menneeseen, joka iskee yllättäen. Se voi kohdistua esimerkiksi paikkaan tai ystävään. Kaipuu sytyttää ihmisen olkisydämen (cuore di paglia) liekkeihin, ja osoittautuu viheliäiseksi, kanaljaksi.
Mölndalin kunta

| Mölndalin kunta |
| --- | --- |
 vaakuna

Valtio:   Ruotsi
Lääni:  Länsi-Götanmaan lääni
Maakunta:  Länsi-Götanmaa ja Halland
Keskustaajama:  Mölndal
Kuntakoodi:  1481
Pinta-ala  ():  
 – Maa:  145,84 km²
Väkiluku (31.12.2021)  ():  69 943
 – Väestötiheys:  479,6 as./km²
 
 www.molndal.se 
Infobox OKVirheellinen NIMI-arvo: 
Alen, Göteborgin, Härrydan, Kungsbackan, Kungälvin, Lerumin, Mölndalin, Partillen, Tjörnin ja Öckerön kuntien alueilla sijainneet pitäjät.
Mölndalin kunta (ruots. Mölndals kommun) on Länsi-Götanmaan läänissä sijaitseva Ruotsin kunta. Maakuntajaossa se kuuluu Länsi-Götanmaahan ja Hallandiin. Kunnan keskustaajama on Mölndal, joka sijaitsee noin 10 kilometriä etelään Göteborgin keskustasta.
Kunnan maapinta-ala on 145,84 neliökilometriä (1.1.2016) ja asukasluku 69 943 henkeä (31.12.2021).
Vuonna 2007 kunnassa oli 9,53 km² peltoa, joten saman ajankohdan maapinta-alaan vertaamalla saadaan peltojen osuudeksi 6,5 prosenttia kunnan maapinta-alasta.
Kuntajaon kehitys

Fässbergin maalaiskuntaan perustettiin vuonna 1911 Mölndalin taajaväkinen yhdyskunta. Vuonna 1922 koko maalaiskunta muutettiin Mölndalin kaupungiksi ja taajaväkinen yhdyskunta lakkautettiin. Vuoden 1952 kuntauudistus ei vaikuttanut alueeseen. Vuoden 1952 kuntauudistus ei muuttanut kuntajakoa nykyisen kunnan alueella. Vuoden 1971 kuntauudistuksessa Ruotsissa siirryttiin yhtenäiseen kuntamuotoon. Tuolloin muodostettiin myös nykyinen Mölndalin kunta yhdistämällä Mölndalin kaupunki sekä Kålleredin ja Lindomen maalaiskunnat. Lindome kuului aiemmin Hallandin lääniin, mutta siirrettiin uudistuksen yhteydessä silloiseen Göteborgin ja Bohusin lääniin.
Vaakuna

Nykyinen vaakuna on entisen Mölndalin kaupungin vaakuna. Myös Kålleredin maalaiskunnalla oli oma vaakuna.
Kålleredin maalaiskunta
Väestönkehitys

| Mölndalin kunnan väestönkehitys 1950–2020 |
| --- | --- | --- | --- | --- |
| Vuosi |  |  | Asukkaita |  |
| 1950 | 1950 |    | 25 402 | 25 402 |
| 1955 | 1955 |    | 27 406 | 27 406 |
| 1960 | 1960 |    | 31 315 | 31 315 |
| 1965 | 1965 |    | 37 240 | 37 240 |
| 1970 | 1970 |    | 44 769 | 44 769 |
| 1975 | 1975 |    | 47 295 | 47 295 |
| 1980 | 1980 |    | 47 788 | 47 788 |
| 1985 | 1985 |    | 49 785 | 49 785 |
| 1990 | 1990 |    | 52 028 | 52 028 |
| 1995 | 1995 |    | 54 254 | 54 254 |
| 2000 | 2000 |    | 56 137 | 56 137 |
| 2005 | 2005 |    | 58 234 | 58 234 |
| 2010 | 2010 |    | 60 973 | 60 973 |
| 2015 | 2015 |    | 63 340 | 63 340 |
| 2020 | 2020 |    | 69 901 | 69 901 |
Lähde: Statistiska centralbyrån (SCB).
Kunnan väestö taustan mukaan on esitetty seuraavassa taulukossa.
| Tausta | Tarkempi jaottelu | Henkilöä (31> 12.2015) |  % |
| --- | --- | --- | --- |
| Ulkomaalaistaustaiset | Ulkomailla syntyneet | 9 562 | 15,1 |
| Ulkomaalaistaustaiset | Ruotsissa syntyneet, joiden molemmat vanhemmat syntyneet ulkomailla | 3 129 | 4,9 |
| Ruotsalaistaustaiset | Ruotsissa syntyneet, joiden vanhemmista toinen syntynyt Ruotsissa ja toinen ulkomailla | 5 311 | 8,4 |
| Ruotsalaistaustaiset | Ruotsissa syntyneet, joiden molemmat vanhemmat syntyneet Ruotsissa | 45 338 | 71,6 |
Hieman vanhempien vuoden 2009 lopun tietojen mukaan kunnassa asui 682 Suomessa syntynyttä, mikä vastasi 1,1 prosenttia kunnan väestöstä.
Vielä vanhempien vuoden 1984 lopun tietojen mukaan 7,8 prosenttia kunnan asukkaista oli ulkomailla syntyneitä. Tuolloin kunnassa asui 1 039 Suomessa syntynyttä, mikä vastasi 2,1 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 212 897 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 90 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
0–17-vuotiaat: 22,7 %
18–64-vuotiaat: 61,8 %
65 vuotta täyttäneet: 15,5 %
Elinkeinot

Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
| Elinkeino | Elinkeino | Työpaikat (%) | Työlliset (%) |
| --- | --- | --- | --- |
|   | alkutuotanto | 0,2 | 0,2 |
|   | jalostus | 30,0 | 22,0 |
|   | palvelut | 69,3 | 77,1 |
|   | tuntematon | 0,5 | 0,6 |
|   | Työpaikkoja ja työllisiä | 35 265 | 30 528 |
|   | työpaikkaomavaraisuus | 115,5 |  |
Taajamat

Kunnassa on 7 taajamaa, joiden osuus kunnan väestöstä vuoden 2010 lopussa oli 95,3 prosenttia. Taajamien ulkopuolella asui tuolloin 2 846 asukasta. Seuraavassa on lueteltu kunnan alueella sijaitsevat taajamat väkilukuineen:
| # | Taajama | Väkiluku (31> 12.2010) |
| --- | --- | --- |
| 1 | Göteborg* | 38 913 |
| 2 | Lindome | 11 037 |
| 3 | Kållered | 7 456 |
| 4 | Hällesåker | 357 |
| 5 | Tulebo | 213 |
| 6 | Mölnlycke* | 111 |
| 7 | Gundal och Högås* | 40 |
Kunnan keskustaajama on lihavoitu. Asteriskilla (*) merkityt taajamat kuuluvat tähän kuntaan vain osittain, ja edellä on merkitty kunkin taajaman tähän kuntaan kuuluvan osan väestö. Koko Göteborgin taajamassa on 549 839 asukasta, ja se kuuluu myös Göteborgin kuntaan, Härrydan kuntaan ja Partillen kuntaan. Koko Mölnlycken taajamassa on 15 608 asukasta, ja se kuuluu lähes kokonaan Härrydan kuntaan. Koko Gundal och Högåsin taajamassa on 384 asukasta, ja se kuuluu osin myös Göteborgin kuntaan ja Kungsbackan kuntaan. Lindomen taajaman nimenä on joskus ollut myös Annestorp.
Taajamat > Pientaajamat

Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Barnsjöområdet
Greggered
Gårda och Berget
Hassungared + Högaliden
Hällesås
Inseros
Knipered
Långås
Ranered
Roggelid östra
Skäggered (norra delen)
Skäggered (södra delen)
Tråkärrslätt*
Asteriski (*) tarkoittaa, että pientaajama kuuluu osittain toiseenkin kuntaan. Tråkärrslätt kuuluu osin myös Göteborgin kuntaan.
Taajamat > Entiset pientaajamat

Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:
Tulebo + Tulebo höjd
Kunnanvaltuusto

Ruotsissa valitaan joka neljäs vuosi edustajat valtiopäiville, aluevaltuustoihin ja kunnanvaltuustoihin. Kunnallisvaaleissa Mölndalin kunta on jaettu seuraaviin vaalipiireihin:
Mölndal 1 (30 valtuutettua)
Mölndal 2 (31 valtuutettua)
Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Mölndalin kunnanvaltuustossa vuodesta 1973 lähtien.
| Puolue | Puolue | 1973 | 1976 | 1979 | 1982 | 1985 | 1988 | 1991 | 1994 | 1998 | 2002 | 2006 | 2010 | 2014 | 2018 | 2022 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | Maltillinen kokoomus | 8 | 9 | 13 | 14 | 12 | 10 | 14 | 14 | 13 | 10 | 15 | 17 | 14 | 15 | {{{m2022}}} |
|   | Keskustapuolue | 13 | 12 | 8 | 8 | 7 | 5 | 5 | 5 | 2 | 2 | 3 | 3 | 3 | 4 | {{{c2022}}} |
|   | Liberaalit | 12 | 11 | 10 | 5 | 11 | 11 | 9 | 7 | 6 | 10 | 8 | 8 | 6 | 7 | {{{fp2022}}} |
|   | Kristillisdemokraatit | 0 | 0 | 0 | 2 | 1 | 2 | 4 | 2 | 7 | 6 | 4 | 4 | 3 | 3 | {{{kd2022}}} |
|   | Ympäristöpuolue vihreät | 0 | 0 | 0 | 2 | 2 | 6 | 3 | 4 | 4 | 4 | 4 | 6 | 7 | 4 | {{{mp2022}}} |
|   | Ruotsin sosiaalidemokraattinen työväenpuolue | 24 | 25 | 25 | 25 | 24 | 23 | 19 | 25 | 19 | 19 | 18 | 16 | 18 | 15 | {{{s2022}}} |
|   | Vasemmistopuolue | 4 | 4 | 5 | 5 | 4 | 4 | 4 | 4 | 6 | 6 | 4 | 3 | 4 | 5 | {{{v2022}}} |
|   | Ruotsidemokraatit | 0 | 0 | 0 | 0 | 0 | 0 | 0 | 0 | 0 | 2 | 4 | 4 | 6 | 8 | {{{sd2022}}} |
|   | Muut | 0 | 0 | 0 | 0 | 0 | 0 | 3 | 0 | 4 | 2 | 1 | 0 | 0 | 0 | {{{övr2022}}} |
|   | Yhteensä | 61 | 61 | 61 | 61 | 61 | 61 | 61 | 61 | 61 | 61 | 61 | 61 | 61 | 61 | Virhe lausekkeessa: tunnistamaton välimerkki ”{”. |
Piirit

Vuodesta 2016 alkaen kunta on jaettu seuraaviin piireihin:
Fässbergin piiri
Kålleredin piiri
Lindomen piiri
Stensjönin piiri
Seurakunnat

Vuoden 2012 aluejaon mukaan kunnassa on seuraavat Ruotsin kirkon seurakunnat:
Fässberg
Kållered
Lindome
Stensjön
Seurakunnat > Historialliset seurakunnat

Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri" (ruots. kyrkobokföringsdistrikt), joka ei ole muodostanut omaa seurakuntaa, vaikka ne seurakuntiin rinnastetaankin.
Fässberg (Mölndal)
Kållered
Lindome
Stensjön
Seurakunnat > Kirkot

Fågelbergskyrkan
Fässbergin kirkko
Krokslättskyrkan
Kålleredin kirkko
Lindomen kirkko
Stensjökyrkan
Toltorpskyrkan
Aiheesta muualla

Wikimedia Commonsissa on kuvia tai muita tiedostoja aiheesta .
Mölndalin kunnan kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Mölndals kommun – Kuntajaon kehitys on käännöstä.
Länsi-Götanmaan läänin kunnat
Astra Zenecan Mölndalin tehtaiden toimitiloja (2016).
Astra Zenecan Göteborgin seudun tuotantotilat sijaitsevat Mölndalissa (2013).
Kartta Mölndalin kunnan piireistä.
Käännös suomeksi
Oppitunti

Oppitunti tarkoittaa (koulu)opetuksen ajallista perusyksikköä. Koulupäivät koostuvat oppitunneista, joita erottavat välitunnit. Suomessa oppitunnin tavanomainen pituus on 45 minuuttia.
Muodoltaan oppitunti voi olla esimerkiksi ryhmäopetusta, jossa opettaja tai opettajat työskentelevät oppilasryhmän kanssa tai yksilöopetusta, jossa opettajalla on kerrallaan yksi oppilas. Edellä mainitun kontakti- tai lähiopetuksen tapaan myös etäopetus voidaan jaksottaa oppitunneiksi. Ammattiopistoissa ja lukioissa yhden aineen oppitunnit saattavat olla 120 minuutin pituisia.
White Zombien diskografia

| Julkaisut |
| --- | --- | --- |
| ↙Studioalbumit | 4 |  |
| ↙Kokoelmat | 2 |  |
| ↙EP:t | 5 |  |
| ↙Singlet | 13 |  |
| ↙Musiikkivideot | 9 |  |
White Zombie oli yhdysvaltalainen groove metalia ja myöhemmin industrial metalia soittanut yhtye. Sen tunnettuja kappaleita ovat muun muassa ”Thunder Kiss ’65”, "More Human Than Human", ”Black Sunshine”, ”I’m Your Boogieman” ja ”Super-Charger Heaven”.
Albumit

Soul-Crusher 1987
Make Them Die Slowly 1989
La Sexorcisto: Devil Music Volume One 1992
Astro-Creep 2000 1995
Remixalbumit

Nightcrawlers (1992)
Supersexy Swingin' Sounds (1996)
Kokoelmat

Let Sleeping Corpses Lie (2008)
It Came From N.Y.C. (2016)
EP:t

Gods on Voodoo Moon 1985
Pig Heaven 1986
Psycho-Head Blowout 1987
God of Thunder 1989
Supersexy Swingin' Sounds 1996
Singlet

Nightcrawlers: the KMFDM Remixes 1992
Thunder Kiss '65 1993
Electric Head Pt. 2 1995
Super-Charger Heaven 1995
More Human Than Human 1995
The Heavy Stuff Sampler 1996
Singlet > Promosinglet

I Am Hell 1993
Children of the Grave 1994
Feed the Gods 1994
Real Solution #9 1995
The One 1996
I'm Your Boogieman 1996
Ratfinks, Suicide Tanks and Cannibal Girls 1996
Musiikkivideot

Thunder Kiss '65 (1992)
Black Sunshine (1992)
Welcome to Planet Motherfucker (1993)
Feed the Gods (1994)
More Hman Than Human (1995)
Super-Charger Heaven (1995)
Electric Head, Pt. 2 (The Ecstasy) (1995)
I'm Your Boogieman (1996)
The One (1996)
Zyklon (yhtye)

| Zyklon |
| --- | --- |

 Tomas "Samoth" Haugen esiintymässä Metalmania 2007 festivaalissa Katowicessa, Puolassa
Tiedot
Toiminnassa:  1998–2010
Tyylilaji:  blackened death metal
Kotipaikka:   Norja
Jäsenet:  Secthdamon, laulu, basso (2002–)  Samoth, kitara (1998–)  Destructhor, kitara (1998–)  Trym Torson, rummut (1998–) 
Entiset jäsenet:  Daemon (Vider Jensen), laulu (2001) 
Levy-yhtiö:  Candlelight Records  
Aiheesta muualla
zyklontribe.com
Infobox OKNimi-testi OK: 
Zyklon oli norjalainen blackened death metal -yhtye, joka perustettiin vuonna 1998. Zykloniin kuului jäseniä Emperorista, joten yhtye onkin periaatteessa Emperorin jälkeläinen, vaikka musiikki painottuukin enemmän death metalin puolelle. Emperorin entinen rumpali Bård "Faust" Eithun on sanoittanut yhtyeen kappaleita, muttei ole varsinainen jäsen.
Jäsenet > Nykyiset

Secthdamon – laulu, basso (2002–)
Samoth – kitara (1998–)
Destructhor – kitara (1998–)
Trym Torson – rummut (1998–)
Jäsenet > Entiset

Daemon (Vider Jensen) - laulu (2001)
Diskografia

World ov Worms (2001)
Zyklon/Red Harvest (split, 2003)
Aeon (2003)
Storm Detonation Live (DVD, 2006)
Disintegrate (2006)
The Storm Manifesto (2010)
Aiheesta muualla

Wikimedia Commonsissa on kuvia tai muita tiedostoja aiheesta .
Yhtyeen virallinen sivu
Candlelight (levy-yhtiö)
Nocturnal Arts (Samothin levy-yhtiö)
Oona Vilermo

Oona Eeva Vilermo (s. 28. huhtikuuta 1996) on suomalainen kuulantyöntäjä. Hän edustaa Nokian Urheilijoita ja hänen valmentajanaan toimii Esa Kivioja.
Vilermo on saavuttanut sisäratojen SM-kilpailuista kuulantyönnön hopeaa vuonna 2016. Hänen ennätyksiään ovat ulkoa 14,45 metriä (2018) ja hallista 14,64 metriä (2016).
One More Time (Robin Schulzin ja Felix Jaehnin kappale)

| ”One More Time” Robin Schulz & Felix Jaehn ft>  Alida |
| --- | --- | --- |

Singlen tiedot
 Albumilta: IIII & Breathe
 Julkaistu: 26. helmikuuta 2021
 Formaatti: digitaalinen lataus, suoratoisto
 Tuottaja(t): Junkx, Robin Schulz
 Tyylilaji: EDM, deep house
 Kesto: 03.20
 Levy-yhtiö: Warner Music Group
Robin Schulzin muut singlet
| ”All We Got” 2020 | ”One More Time” 2021 | ”Somewhere Over the Rainbow/What a Wonderful World” 2021 |
Felix Jaehnin muut julkaisut
| ”Where the Lights Are Low” 2020 | ”One More Time” 2021 | ”Without You” 2021 |
Alidan muut julkaisut
| ”Havana Love” 2021 | ”One More Time” 2021 | ”Pike ne Zemer” 2021 |
One More Time on saksalaisten DJ-tuottajien Robin Schulzin ja Felix Jaehnin musiikkikappale, jolla vierailee myös norjalaislaulaja Alida. Sen julkaisi Warner Music Group Schulzin IIII-studioalbumin seitsemäntenä ja viimeisenä sekä Jaehnin Breathe-studioalbumin kuudentena singlenä 26. helmikuuta 2021. Kappaleen ovat sanoittaneet Erik Smaaland, Stefan Dabruck, Juergen Dohr, Dennis Diehrbrodt, Guido Kramer, Schulz, Jaeh, Kristoffer Tømmerbakke sekä Alida Garpestad ja sen tuottivat Schulz sekä Junkx. Kappaleen musiikkivideon ohjasi Robert Wunsch ja se julkaistiin 18. maaliskuuta 2021.
"One More Time" oli kaupallisesti huono menestys, sen päästyä singlelistan viidenkymmenen parhaan joukkoon ainoastaan Itävallassa ja Saksassa.
Zoltán Gera

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 22. huhtikuuta 1979 (ikä 45)
Syntymäpaikka: Pécs, Unkari
Pelipaikka: hyökkäävä keskikenttäpelaaja
Pituus: 183 senttimetriä
Lempinimi: Zolly
Junioriseurat
1993–1996:  Pécsi Bőrgyár
Seurat
| Vuodet | Seura | O | (M) |
| 1996–1997 |  Harkány SE |  ? | (?) |
| 1997–2000 |  Pécsi MFC | 87 | (19) |
| 2000–2004 |  Ferencváros | 115 | (32) |
| 2004–2008 |  West Bromwich | 135 | (21) |
| 2008–2011 |  Fulham | 83 | (5) |
| 2011– |  West Bromwich | 0 | (0) |
Maajoukkue
| 2002–2017 |  Unkari | 97 | (26) |
 Seurajoukkueuran tilastot kattavat vain kansalliset sarjat, päivitetty 26. joulukuuta 2010.  Maajoukkueuran tilastot päivitetty 11. syyskuuta 2018.
Zoltán Gera (s. 22. huhtikuuta 1979 Pécs, Unkari)  on unkarilainen jalkapalloilija. Hän on kotimaansa seurojen lisäksi edustanut englantilaisia West Bromwichia ja Fulhamia. Gera pelasi hyökkäävänä keskikenttäpelaajana ja häntä käytettiin joskus piilokärkenä sekä oikeana laitalinkkinä. Hänet tunnettiin myös voltin tekemisestä maalin jälkeen. Gera on voittanut urallaan muun muassa kahdesti Unkarin pääsarjamestaruuden ja kerran Englannin mestaruussarjan. Hän oli myös Unkarin maajoukkueen kapteeni vuodesta 2004 lähtien. Hänet valittiin vuoden unkarilaiseksi jalkapalloilijaksi kolmesti vuosina 2002, 2004 ja 2002. Hän lopetti maajoukkueuransa kertaalleen vuonna 2009, mutta palasi myöhemmin.
Ura

Gera siirtyi West Bromwich Albioniin heinäkuussa 2004 1,5 miljoonan punnan ja kolmen vuoden sopimuksella, jossa oli optio yhdestä kaudesta. Gera debytoi Valioliigassa elokuussa 2004 ottelussa Blackburn Roversia vastaan. Hän oli ensimmäistä kertaa avauskokoonpanossa Tottenham Hotspuria vastaan, ja hän teki ottelussa myös ensimmäisen liigamaalinsa. Gera alkoi samaan enemmään peliaikaa putoamistaistelussa olevassa seurassa, joka lopulta säilyi kuivilla. Ensimmäisellä liigakaudella syntyi loistavat kuusi maalia 38 ottelussa.
Kaudella 2005–2006 Gera pääsi loukkaantumisten vuoksi pelaamaan vain 15 liigaottelua. Seura putosi Valioliigasta Mestaruussarjaan. Seuraavat kaksi kautta Mestaruussarjassa sujuivat erittäin mallikkaasti, viimeisellään hän teki kahdeksan maalia ja voitti Mestaruussarjan. Kesäkuussa 2008 Gera hylkäsi uuden sopimuksensa West Bromin kanssa ja siirtyi ilmaisella siirrolla Fulhamiin. Gera debytoi Fulhamissa kauden 2008–2009 avausottelussa Hull Cityä elokuussa 2008. Syyskuussa 2008 Gera teki ensimmäisen maalinsa Fulhamissa ottelussa Bolton Wanderersia vastaan. Maaliskuussa 2009 ottelussa Manchester Unitedia vastaan Gera teki maalin saksipotkulla, joka takasi Fulhamille 2–0-voiton.
Kaudella 2009–2010 Gera vakiinnutti paikkansa Fulhamin avausmiehistössä. Hän teki Valioliigassa kaksi maalia, toisen Chelseaa vastaan. Eurooppa-liigassa hän teki kaksi maalia Juventusta vastaan. Hän onnistui maalinteossa myös välierässä Hamburgia vastaan, mutta Fulham hävisi finaalin Atlético Madridille jatkoajalla. Fanit valitsivat Geran seuran kauden pelaajaksi.
Maajoukkueura

Gera debytoi maajoukkueessa helmikuussa 2002 Sveitsiä vastaan. Hän on ollut tämän jälkeen Unkarin vakiopelaajia arvokisakarsinnoissa sekä kapteeni vuodesta 2004. Kokonaisuudessaan hän on pelannut vuosien 2006 ja 2010 MM-karsinnoissa sekä vuosien 2004 ja 2008 EM-karsinnoissa. Unkari ei ole selviytynyt näistä kertakaan lopputurnaukseen.
Lokakuussa 2009 MM-karsintaottelussa Tanskaa vastaan Unkarin valmentaja Erwin Koeman hyllytti Geran tämän myöhästyttyä joukkuetapaamisesta. Tämän jälkeen Gera erosi maajoukkueesta. Heinäkuussa 2010 Unkarin jalkapalloliitto ilmoitti erottaneensa Erwin Koemanin ja ottaneen tilalle Sándor Egervárin. Egervári sai Geran palaamaan maajoukkueeseen. Hän palasi elokuussa 2010 Englantia vastaan heti kapteeninauha kädessään. Vuonna 2017 Gera pelasi 97. maaottelunsa ja oli tuolloin Unkarin kaikkien aikojen kolmanneksi eniten maaotteluita pelannut mies.
Yksityiselämä

Gera meni naimisiin Tímean kanssa kesäkuussa 2004. Maaliskuussa 2008 Gerasta tuli isä hänen saatuaan lapsen nimeltä Hanna. Syntymän jälkeen Gera sai luvan jättää väliin ystävyysottelu Sloveniaa vastaan, jotta voisi viettää aikaa perheensä kanssa.
Vuonna 2006 Gera esiintyi Pepsin mainoksessa yhdessä Thierry Henryn, David Beckhamin, Roberto Carlosin, Ronaldinho ja Raúlin kanssa. Mainos edusti jalkapallon MM-kilpailuja vuonna 2006.
Palkinnot

Unkarin pääsarjamestauurs: 2001, 2004
Unkarin cup: 2003, 2004
Unkarin supercup: 2004
Englannin mestaruussarja: 2008
Henkilökohtaiset
Vuoden unkarilainen jalkapalloilija 2002, 2004, 2005
Tibor Simon -palkinto 2003
Paras maalintekijä ja pelaaja Unkarin jalkapallosarjassa 2003
Unkarin jalkapalloliiton valinta kotimaansa parhaaksi jalkapalloilijaksi 2005